
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci

  Plx 240/2014
BIROULUI  PERMANENT

AL

CAMEREI  DEPUTAŢILOR

    Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.14/2014 pentru completarea art.176 din Legea nr.571/2003 privind Codul fiscal, trimis spre dezbatere în fond cu adresa nr. PLx.240 din 5 mai 2014, înregistrat sub nr. 4c-2/276 din 6 mai 2014, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.

PREŞEDINTE,

Viorel ŞTEFAN

  Plx 240/2014
RAPORT
asupra proiectului de Lege privind aprobarea Ordonanţei de urgenţă a Guvernului nr.14/2014 pentru completarea art.176 din Legea nr.571/2003 privind Codul fiscal
    
       În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.14/2014 pentru completarea art.176 din Legea nr.571/2003 privind Codul fiscal, trimis spre dezbatere în fond cu adresa nr. PLx.240 din 5 mai 2014, înregistrat sub nr. 4c-2/276 din 6 mai 2014.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
    Consiliul Legislativ, prin avizul nr. 343 din 2 aprilie 2014, a avizat favorabil proiectul de Lege. 
     Comisia juridică, de disciplină şi imunităţi şi Comisia pentru afaceri europene au avizat favorabil proiectul de Lege.

Proiectul de Lege supus dezbaterii are ca obiect de reglementare completarea art.176 din Legea nr.571/2003 privind Codul fiscal, cu modificările şi completările ulterioare, în sensul acordării unei reduceri a nivelului accizelor faţă de nivelul standard pentru motorina utilizată drept carburant pentru transportul rutier de mărfuri şi de persoane, exclusiv transportul public local de călători.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din 29 septembrie 2014.
Din totalul de 35 de membri ai Comisiei pentru buget, finanţe şi bănci au fost prezenţi la dezbateri  25 deputaţi.
În raport cu obiectul şi conţinutul său, iniţiativa legislativă face parte din categoria legilor ordinare.
La dezbaterea acestei iniţiative legislative au fost prezenţi, în calitate de invitaţi, domnul Dan Manolescu, secretar de stat în cadrul Ministerului Finanţelor Publice.
    În urma examinării iniţiativei legislative şi a opiniilor exprimate, membrii Comisiei propun, cu unanimitatea deputaţilor prezenţi, să supună spre dezbatere şi adoptare plenului Camerei Deputaţilor proiectul de Lege privind aprobarea Ordonanţei de urgenţă a Guvernului nr.14/2014 pentru completarea art.176 din Legea nr.571/2003 privind Codul fiscal, cu amendamentul admis prezentat în anexă.
	PREŞEDINTE,

Viorel ŞTEFAN
	SECRETAR,

Mihai Aurel DONŢU


Şef serviciu,

Giorgiana Ene

Expert parlamentar

Florentina Rădoi
Anexa I
AMENDAMENTE ADMISE :
	Nr.

crt.
	Text  OUG nr. 14/2014
	Text propus de Comisie

(autorul amendamentului)
	Motivarea amendamentelor propuse

	1. 
	
	Lege pentru aprobarea Ordonanţei de urgenţă a Guvernului nr.14/2014 pentru completarea art. 176 din Legea nr.571/2003 privind Codul fiscal
	

	2. 
	
	Art.I.- Se aprobă Ordonanţa de urgenţă a Guvernului nr.14/2014 pentru completarea art. 176 din Legea nr.571/2003 privind Codul fiscal, publicată în Monitorul Oficial al României, Partea I, nr.241 din 4 aprilie 2014, cu următoarea modificare: 
	

	3. 
	Art I. - După alineatul (5) al articolului 176 din Legea nr. 571/2003 privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, se introduc două noi alineate, alin. (6) şi (7), cu următorul cuprins:
„(6) Este supusă unui nivel al accizelor diferenţiat stabilit prin diminuarea cu 40 de euro/1.000 litri, respectiv cu 47,34 euro/tonă, a nivelului standard prevăzut pentru motorină în anexa nr. 1, motorina utilizată drept carburant pentru motor în următoarele scopuri:
a) transport rutier de mărfuri în cont propriu sau pentru alte persoane, cu autovehicule sau ansambluri de vehicule articulate destinate exclusiv transportului rutier de mărfuri şi cu o greutate brută maximă autorizată de cel puţin 7,5 tone;
b) transportul de persoane, regulat sau ocazional, exclusiv transportul public local de persoane, cu un autovehicul din categoria M2 sau M3, definit în Directiva 2007/46/CE a Parlamentului European şi a Consiliului din 5 septembrie 2007 de stabilire a unui cadru pentru omologarea autovehiculelor şi remorcilor acestora, precum şi a sistemelor, componentelor şi unităţilor tehnice separate destinate vehiculelor respective.
(7) Reducerea nivelului accizelor prevăzută la alin.(6) se realizează prin restituirea sumelor reprezentând diferenţa dintre nivelul standard al accizelor şi nivelul accizelor diferenţiat prevăzut la alin.(6), către operatorii economici licenţiaţi în Uniunea Europeană. Condiţiile, procedura şi termenele de restituire se stabilesc prin hotărâre a Guvernului.”

	NEMODIFICAT
	

	4. 
	Art. II. - Măsurile instituite potrivit prevederilor art. I se aplică cu respectarea procedurilor specifice în domeniul ajutorului de stat, pentru motorina achiziţionată după data intrării în vigoare a prezentei ordonanţe de urgenţă şi până la data de 31 martie 2019, cu încadrarea în creditele de angajament şi bugetare aprobate prin legea bugetului de stat pentru Programul „Ajutoare de stat pentru finanţarea proiectelor pentru investiţii din cadrul bugetului Ministerului Finanţelor Publice, Acţiuni Generale"
	1. Art.II se modifică şi va avea următorul cuprins:

 (1) Autoritatea Rutieră Română, în calitate de administrator al schemei de ajutor de stat, potrivit Hotarârii Guvernului nr. 537/2014 privind condiţiile, procedura şi termenele de restituire ca ajutor de stat a sumelor reprezentând diferenţa dintre nivelul standard al accizelor şi nivelul accizelor diferenţiat pentru motorina utilizată drept combustibil pentru motor,   emite decizii de aprobare a cererilor de restituire şi răspunde de realitatea, corectitudinea şi legalitatea datelor înscrise în acestea. 


(2) Deciziile prevăzute la alin. (1) constituie angajamente legale în sensul Legii nr. 500/2002 privind finanţele publice, cu modificările şi completările ulterioare, în baza cărora ministrul finanţelor publice sau altă persoană împuternicită ca ordonator principal de credite pentru bugetul Ministerului Finanţelor Publice – Acţiuni generale, realizează angajamentele bugetare şi dispune plata.

    
(3) Ministrul finanţelor publice sau altă persoană împuternicită în acest sens acţionează ca ordonator principal de credite şi îndeplineşte atribuţiile şi răspunderile prevăzute în Legea nr. 500/2002, respectiv cele privind aprobarea angajării bugetare, lichidării şi ordonanţării cheltuielilor din fonduri publice.”


(4) Măsurile instituite potrivit prevederilor art.1 se aplică cu respectarea procedurilor specifice în domeniul ajutorului de stat, pentru motorina achziționată după data intrării în vigoare a Ordonanței de urgență a Guvernului nr.14/2014 și până la data de 31 martie 2019 cu încadrarea în creditele de angajament și bugetare aprobate prin legea bugetului de stat prin bugetul Ministerului Finanţelor Publice – Acţiuni generale la o poziție distinctă, prin crearea unui nou program in cadrul Anexei nr.3/65/27.


(5) Pentru anul 2014, se autorizează Ministerul Finanțelor Publice să aplice alin.(4) prin suplimentarea prevederilor bugetare ale programului nou creat cu suma de 40.000 mii lei la poziția distinctă prin diminuarea prevederilor  Programului ''Ajutoare de stat pentru finanțarea proiectelor pentru investiții '' cod. 721 din Anexa nr.3/65/27 din cadrul bugetului Ministerului Finanțelor Publice - Acțiuni Generale. 


	Având în vedere faptul că sectorul transporturilor de bunuri poate influenţa pe orizontală evoluţia preţurilor în întreaga economie naţională, precum şi necesitatea menţinerii competitivităţii la nivel internaţional a transportului de călători, pentru a preîntâmpina posibilele efecte negative ale creşterii nivelului de accize pentru motorină cu 70 euro/1000 litri începând cu data de 1 aprilie 2014 pentru sectorul transporturilor de bunuri şi de persoane, se prevede acordarea unui nivel de accize diferenţiat cu 40 de euro/1.000 litri faţă de nivelul standard, cu respectarea procedurilor specifice în domeniul ajutorului de stat. în considerarea faptului că această măsură este compatibilă cu prevederile art. 7 din Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice şi a electricităţii.


